GODIDA KIKI GITIDA 

TANO 1 

1:1-25 Godi Roera Isambu Etiri^ Sirore Used, 

1-5 Godi tuturo edo, giH utu enda usira. EHri, endada 

reju en? teforl. Avata Godida Asisi Kakara eva etoda kaifa edo 
ghusira. Edo regi isambu tumbari. Godi setiri, usasa sirore edo, 
janimbetiri, Godi gosusira, eveva bekari. Gido, Godi usasa 
ainda javo sifo jighido, usasa tumba vesa edo, soroda sarighusira. 
Emo sifo dabako aminda etiri, sirore usira. 



6-8 Sifo eninda Godi setJri, gateHri, soroda sarlghe, 

foroga ikada, uvu duruda fitido, amingedo, forogada vasa ufu 
jijighusira. Emo sifo etoto aminda etiri, sirore usira. 

9-13 Sifo eninda Godi setiri, uvu isambu utu duruda takegha 

etiri, enda isagha usira. Godi etiri, amingusira. AmingeHri, 
Godi setiri, vive, asi, ilea, bayau, a roera isambu endada sirore 
useri, Roera e sirore usera amo, einda vuji digari jighiri, kau 
daba ava sirore useri. Emo sifo etodaba aminda efiri, sirore useri. 

14-19 Sifo eninda Godi setiri, ghainjiba, tambuno, a damana 

ava janimbetiri, Godi sefiri, ghainjiba sifodae Janimberaira, 
tambuno damanande tumbadae janimberaera, endada usasa furaredae. 
Ghainjiba, tambuno, a damana usfra amo, yavatada sifo amo 
sembu fua, sovenikena vitiraira, furifurimananda sifo amo sembi ya, 
sovenikena ominda vitiraira, ava Godi usira. Emo sifo avononde 
aminda etiri, sirore useri. 

20-23 Sifo eninda Godi setiri, oka, bangu, uvuda jingabu, 

evada jingabu, a roera isambu sirore useri, evada, uvuda, ava 
etiri, sirore useri. Ne mamandi fufusera amo, nunda kau eni eni 
sirore useri. Sirore etero, rika barago Godi setiri, sirore useri, a 
barago fufusera, einda kau eni eni sirore useri. Emo sifo 
ghabusoveni aminda etiri, sirore useri. 

1:24-30; 2:9a Sifo eninda Godi setiri, endada roera isambu 

sirore usera amo, sinofuka, jingabu, kaisi, ararafa, agari, koori, a 
roera isambu sirore useri, ava sirore etero, Godi roera isambu 
setiri, sirore usera emo, nunda kau eni eni sirore useri. Sinofuka, 
jingabu, kaisi, ararafa, agari, a koori ainda bayau Godi futusira. 
amo, asi, ika vuji ava mindoredae futusira. 

TANG 2 

1:26-2:25 God! Evetugenembo Etiri, Sirore Useri. 

Godi genembo etiri, sirore useri. Genembo evetughae 
ne edo, kau numoa ava usira. 

God I endai genembo edo, genembo ainda mendoda 
fusisira. Fusetiri, gertembo jebuga usira, Jebuga etiri, God? 
genembo ainda javo Adami jijighusira. 

Jighido, Godi ware mfndafu govusfra. Govedo, Adami 
bu, wareda fiflfusira. Ware ainda jokada uvu mindafuri. Uvu 
Edeni aminda sirore usira^ Vare ainda jokada ika dabako, 
Jebugada Ikari^ ainda vuji mave mindaetira, jo ambae aetira. 
Vareda ika enimo Kasamanda Ikari^ ainda vuji mave mindaetira, 
nu kasama gogogho ombe aetira. 

Godi Adamikena sisira, '*Nine vare kaifa use, wareda 
ika vuji mindaresa, avata Kasamanda Ika vuji jo mindae aresa. Ika 
vuji evia mindaresa amo, eveva reju, eko rejumo kasama aresa. 
Ika evia ainda vuji erama mindiose, ava mindaresa amo, ambaresa. 

Godi sinofuka isambu a rika isambu endai etiri, sirore 
usera amo, Godi isambu budo, Adamikena bu fusira. Bu firi, 
Adami nenda javo isambu jijighusira. Sinofukada javo isambu, 
rikada javo isambu, jingabuda javo isambu, kaisi, ararafa, agarida 
javo isambu, a koorida javo isambu ava jijighusira. Ava sedo, 
Adami nu suka deinghusira. Adaminda sonemba arikato tefo, gido, 
Godi etiri, Adami fasa e, aviri, Godi nunda reima eni budo, anoso 
gagojusira. Gajedo, genemboda reima budo, evetu edo, 
genembokena bu fusira. 

Etiri, Adami eredo, sisira, "Nangaeda kau dabakori. 
Godi nune nanda reima budo, ni etiri, sirore usesi. Ninda javo 
eveturi," ava sisira. Aindae, genembo nunda aya afa dodo, 
evetu fitiraira. Fitido, nengae tamo dabako eraera. Godi 
nemokena sisira, '*Mandi sasingu fumbudo, ne sasingude endada 
kokotofu evu, '* ava sisira. Adami noaroghae emboboka tefo meka 
jo aeri. 

Godi roera isambu usira. Edo, gosusira. Gido, sisira, 
"Eveva bekari, " ava sisira. Setiri, sifo ghabusoveni dabako 
dadabusira. Dadabetiri, Godi nunda saramana etiri, dadabetiri, 
sifo 7 aminda jangutusira. Godi sisira, "Sifo 7 sifo kakarari, " 
ava sisira. 7 



TANO 3 

3:1-24 Evetugenembo Para Userh 

1-7 Jrngabu derarikato bekari. Nu evefukena sisira, '*Ne 

vareda ika vuji mendeni mendeni era mindiovedae, Godi sisirasi, 
ai?'* sefiri, evefu sisira, '^Namane ika vuJi mindiraera; ava sedo, 
namane ika vuji dabako vare soroda irira amo jo mindae eraera. 
Namane ika derarera amo, ambarera/' ava sisira. Setiri, jingabu 
sisira, "Ne jo ambae areva. Ne eveva amo, eko amo kasama 
areva, ne Godiga awa areva, ava Godi kasama erira, " setiri, 
evetu ika vuji gido, uju usira. Edo, budo, mindido, mendeni 
nuvudae futusira. Mutiri, risira. Mindido, ne kasama gogogho ombe 
useri. Kasama gogoho ombe edo, ne gosuseri, emboboka tefori. A 
gido, ika igi ava budo, firedo, emboboka useri. 

8-21 Etero, ungobu iri, Godi wareda deinghusira. Deinghiri, 

Adami noaroghae Godida duka javi ningido, kururu aminda 
jungutuseri. Jungefero, Godi kori sisira, " Ne redari?" setiri, 
Adami sisira " Ni javi eso, ningeni, Na boka tefo gido, oju edo, 
jungeteni, " sisira. Setiri, Godi sisira, "Mave iju getiri, ni boka 
tefori? Ni ika vuji doyasodae sisena, amo risesi, ai?" sisira. 
Adami sisira, "Evetu nandae futusesa amo, nune ika vuji mutiri, 
mindeni," sisira. Evetu sisira, "Jingabu derarikato aimi setiri, na 
ika vuji mindeni, " sisira. Godi jingabukena sisira, "Nine dara 
etesa; aindae, saoro, vose, jiriri aresa. Na aono, ninda mamandi 
evetuda sasingude gitofu areva. Ni evetuda mandi eni ainda ata 
aguda gambaso amo, nu ninda jiro de bejarira," ava sedo, Godi 
evetukena sisira, "Ni dara etesa; ava sedo, sasingu fumbaridae 
aresa, mema tambudo, fumbaresa, avata ninda genembo uju aresa. 
Nu nimokena bajari arira, " sedo, Godi Adamikena sisira, "Ni dara 
etesa; aindae, emo aono, vive eko endada vitido gharera. Ni 
saramana fakarago use, ika vuji bayau mindaresa. Ni sifoghousa 
saramana use iraresa, ambari tano. Na ni endai eteno, sirore 
usesi, avata ambarida sifoda ni sekago jovereghe, enda aresa," ava 
sisira. Sedo, Godi sinofukada tamo anoso budo, embobokadae 

firetiri, nengae asuguseri. Evetugenembo isambu einda ayamo 
Adami noarori. Adami nunda evefuda javo Evi jijighusira amo, 
einda tukamo Jebugaghae, 

22-24 Adami Evighae eveva amo, eko amo kasama gogogho 

ombe etero, Godi Adami Evighae, Jebugada Ika vuji mindioredae, 
dirigusira, ne jebuga sifoghousa eoredae. Godi nunda kaifakato 
vareda futusira, Jebugada Ika kaifa aridae, edo virufu avarakada 
buburago, a barago fififusira, kaifa aridae. Fitiri, genembo 
noaroghae vare eveva dodo, era, tufuro edo, vare govedo ghuseri. 

